Notepad++

Notepad++ (ka npp või NPP) on Microsoft Windowsi operatsioonisüsteemis kasutatav teksti- ja lähtekoodiredaktor, mis toetab redigeerimist vahekaartidega, tööd mitme avatud failiga ühes aknas ja muid funktsioone.

Funktsioonid
Notepad++ on lähtekoodiredaktor. See võimaldab süntaksi esiletõstmist, koodi kokkumurdmist ning piiratult skriptimis-, programmeerimis- ja märgistuskeelteautomaatset tekstilõpetamist, samas mitte intelligentset koodilõpetamist või süntaksikontrolli.

Niimoodi võib programm efektiivselt esile tõsta toetatud skeemis kirjutatud koodi, kuid seda, kas süntaks on sisemiselt korras või kompileeritav, ei saa programm kontrollida.

Notepad++ programm suudab luua ja lugeda ristplatvormseid lihttekstfaile. See tunneb ära kolme uusrea (newline) esindatust: CR, CR+LF ja LF, ning suudab nende vahel kohe konverteerida.

Lisaks toetab programm lihttekstifailide reinterpreteerimist erinevates märgikodeeringutes ja saab need konverteerida ASCII, UTF-8 või UCS-2 formaatidesse. Nii saab programm parandada lihtteksti, mille kodeeringut ei ole teistes programmides korralikult tuvastatud ja mis seetõttu näivad vigased ja arusaamatud.

Notepad++ kasutajaliides võimaldab eri programmeerimiskeelte jaoks kasutada erinevaid visuaalstiile, mida saab muuta stiilikonfiguraatoriga.

Versiooni 7.6.3 seisuga saab Notepad++ esile tõsta elemente 78-st süntaksist:

ActionScript
Ada
ASN.1
ASP
Assembler
AutoIt
AviSynth skriptid
BaanC
batch-failid
Blitz Basic
C
C#
C++
Caml
CMake
COBOL
CoffeeScript
Csound
CSS
D
Diff
Erlang
escript
Forth
Fortran
FreeBASIC
Gui4Cli
Haskell
HTML
INI-failid
Intel HEX
Inno Setup skriptid
Java
JavaScript
JSON
JSP
KiXtart
LaTeX
Lisp
Lua
Makefile
MATLAB
MMIX
Nim
nnCron
NSIS-skriptid
Objective-C
OScript
Pascal
Perl
PHP
PostScript
PowerShell (katki)
PureBasic
Python
R
Rebol
Registriskript (.reg) (Windows)
Resource-fail (Windows)
Ruby
Rust
Scheme
Kestaskript (Unixi shell-skript)
Smalltalk
SPICE
SQL
Swift
S-Record
Tcl
Tektronix HEX
TeX
txt2tags
TypeScript
Visual Basic
Visual Prolog
VHDL
Verilog
XML
YAML

Notepad++ sisaldab funktsioone, mis aitavad tavateksti redigeerimist, sealhulgas:

 Automaatsalvestus – kõikidest failidest, sh salvestamata failidest, on võimalik salvestada automaatselt varukoopiad, samuti sessioonid. Programmist lahkumisel sessioon salvestatakse ja programmi uuest avamisel see taastatakse. Erinevaid Notepad++ sessioone on võimalik eraldi salvestada ja laadida.
 Tekstiosade leidmine ja vahetamine regulaaravaldiste (regex) abil
 Tekstiosade otsing ühes failis või kõigis avatud vahekaartides
 Tekstiosade otsing kataloogis
 Juhendatud taanded
 Ridade järjehoidistamine
 Makrod
 Samaaegne redigeerimine
 Redigeerimine pooldatud ekraanis ja vahekaartides sünkroniseeritud kerimine
 Reatoimetused, sh sorteerimine, kirjasuuruse konverteerimine (suurtähed, väiketähed, kaameltähed, lauseformaat), ning liigsete tühikute eemaldamine
 Vahekaardistatud dokumendiliides

Pistikprogrammid
Notepad++ võimaldab pistikprogrammide ehk pluginate kasutamist, et kergendada või automatiseerida teksti ja lähtekoodi toimetamist.

 Viited 

Kategooria:Vaba tarkvara
Kategooria:Tekstiredaktorid